Die kop van Nectanebo II (Lyon-kunsmuseum).
Farao van die 30ste Dinastie
Periode 360–342 v.C.
Nectanebo II in Egiptiese hiërogliewe
Nectanebo II of Nakhthorheb was ’n farao van die 30ste Dinastie van Antieke Egipte. Hy het van 360-342 v.C. regeer en was die derde en laaste farao van dié dinastie, sowel as die laaste plaaslike heerser van Egipte.
Onder Nectanebo II het Egipte floreer; kunstenaars het ’n spesifieke styl gebruik wat ’n duidelike invloed gelaat het op die reliëfwerke van die Ptolemeïese Ryk.
Hy het belanggestel in feitlik elke Egiptiese kultus en bewyse daarvan is op meer as honderd terreine gevind. Hy was ’n groter bouer as sy onmiddellike voorgangers en het onder meer die enorme Tempel van Isis (Iseum) laat bou.
Hy het Egipte ’n hele paar jaar veilig verdedig teen die Eerste Persiese Ryk. Hy is eindelik verraai deur ’n voormalige bediende en is in 343 v.C. deur ’n gesamentlike Grieks-Persiese mag verslaan. In 342 v.C. het die Perse Egipte verower en die land weer in die Persiese Ryk opgeneem. Nectanebo het suid gevlug; sy eindelik lot is onseker.
↑ “Nakhthorhebyt”. Digital Egypt for Universities. URL besoek op 1 Maart 2011.
↑ Myśliwiec, Karol (2000). The twilight of ancient Egypt: first millennium B.C.E. Cornell University Press. p. 173. ISBN 0-8014-8630-0.
↑ Grimal, Nicolás; Nicolas-Christophe Grimal (1994). A history of ancient Egypt. Wiley-Blackwell. p. 379. ISBN 0-306-46158-7.
Wikimedia Commons het meer media in die kategorie Nectanebo II.
Ontsluit van "https://af.wikipedia.org/w/index.php?title=Nectanebo_II&oldid=1892103"
Sterftes in 343 v.C.
Die bladsy is laas op 17 Januarie 2019 om 20:31 bygewerk.